alibayram/wikipedia-40-langs huggingface dataset:
Szent Flórián

Szent Flórián (240 körül – 304. május 4.) keresztény vértanú, a tűzoltók védőszentje.

Élete 
A 3. század második felében élt, ekkor vette fel a keresztény hitet. Magas rangú katonatisztek leszarmazottjaként egy római légióban századosként szolgált. A kor a kereszténység szempontjából viszonylag békében telt, Flórián békésen vett búcsút a hadseregtől. Diocletianus császár uralma alatt, 303-ban azonban újra kitört a keresztényüldözés. Amikor ő tudomást szerzett arról, hogy az Enns-parti Laureacumban (ma: Lorch an der Enns) fogságba ejtettek 40 keresztényt, a foglyok segítségére sietett. A városba érkezése előtt nyíltan megvallotta keresztény mivoltát, ezért elfogták, és bíróság elé állították. Egykori katonatársai vitték a bíró elé. Büntetésként megbotozták, és arra ítélték, hogy kővel a nyakában az Ennsbe dobják. A kivégzést 304. május 4-én hajtották végre: az Enns hídjáról taszították le Flóriánt. Holttestét egy Valéria nevű özvegy temette el.

Tisztelete 
Sírja felett templomot építettek, amelyet a bencések, majd a lateráni kanonokok gondoztak, körülötte híres kegyhely épült ki. Tisztelete főként Bajorországban, Ausztriában és Lengyelországban terjedt el, gyakori még Szlovénia és Horvátország területén, ahol ma is szokás főként a vidéki tűzoltószertárak épületét Szent Flóriánt ábrázoló festménnyel ellátni. Árvizek és tűzvészek ellen védő szent, délnémet és osztrák területeken szokás volt a család egyik fiúgyermekének a Flórián nevet adni, a szent tisztelete által a ház védelmét remélve a tűzvésztől. A tűzoltók, a kéményseprők, valamint Linz, Felső-Ausztria és Krakkó védőszentje.

Kezdetben az árvizek ellen kérték segítségét. A hagyomány szerint ifjúkorában imádságára kialudtak egy égő ház lángjai, ennek hatására a 15. század végén már inkább elsősorban a tűzzel hozták kapcsolatba.

Tisztelete Magyarországon a középkor végén Szepes vármegye németlakta vidékein kezdődött, majd a 17. században terjedt el általánosan.

1999 óta ünnepnapján, május 4-én tartják a tűzoltók világnapját.

Jegyzetek

Források

További információk 
 Szent Flórián életrajza Életrajz a Dunai Szigetek blogon.
 Szent Flóriánról
 Egy Szent Flórián szobor Búcsúszentlászlón
 Szent Flórián-szobrok képes adatbázisa

Kapcsolódó szócikkek 
 Flórián-kapu
 Szent Flórián-templom

A Római Birodalom szentjei
Katolikus szentek, boldogok
Vértanúk
Római hadvezérek, katonák
A 240-es években született személyek
304-ben elhunyt személyek
Bitspirit

A Bitspirit egy freeware p2p szoftver, amely a Bittorrent protokollt használja. A ByteLinker Inc. fejleszti, a BitComet forráskódjából.

Néhány információ a programról:

 Több torrent is tölthető egyszerre
 HTTP/SOCKS4/5 proxy támogatás
 UPnP támogatás
 Alacsony CPU- és memóriahasználat
 Kademlia alapú DHT támogatás

További információk 
 Bitspirit fórum a hwsw.hu-n

Bittorrent kliensek
Mariann

A Mariann női név származhat a Mária névnek az eredetihez közelálló Mariam vagy a középkori angol és francia Marion változatából, de eredhet a latin Mariana névből is. Később több nyelvben a Mária és az Anna nevek összetételeként értelmezték. 


Rokon nevek
Marianna

Gyakorisága
Az 1970-es és 80-as években gyakori volt, de az 1990-es években már csak ritka név, a 2000-es években nem szerepel a 100 leggyakoribb női név között.

Névnapok
 április 27. 
 április 30.

Híres Mariannok 
 Ambrus Mariann evezős
 Csernus Mariann Kossuth-díjas színésznő
 Falusi Mariann énekes, rádiós és televíziós műsorvezető
 Nagy Mariann válogatott kézilabdázó
 Nagy Mariann válogatott labdarúgó
 Peller Mariann műsorvezető
 Vízkelety Mariann jogász, államtitkár
Kerner Mariann  költőnő

Jegyzetek

Magyar keresztnevek (M)
Női keresztnevek (M)
Latin eredetű magyar női keresztnevek
Héber eredetű magyar női keresztnevek
Vitatott eredetű magyar női keresztnevek

sr:Маријан (име)
Marianna (keresztnév)

A Marianna női név a latin Marianus (magyarul Marián) férfinév latin női párjából, a Marianából eredhet, de lehet a Mariann továbbképzése is. A legtöbb nyelvben ma már a Mária és az Anna összetételének tekintik. 


Rokon nevek 
Mariann

Gyakorisága 
Az 1960-as, 70-es és 80-as években gyakori név volt, az 1990-es években már ritka, a 2000-es években nem szerepel a 100 leggyakoribb női név között.

Névnapok 

 április 27. 
 április 30. 
 november 1.

Idegen nyelvi változatai 
 Marianne (francia)

Híres Mariannák, Mariannék, Marianne-ok 
 Marianne, a francia köztársaság allegorikus alakja

Magyarok

Külföldiek 

 Marianne Brandt német festő, szobrász, fotográfus, formatervező
 Marianne Faithfull brit énekesnő

 Marianna holland királyi, luxemburgi és oránia–nassaui hercegnő
 Marianne von Willemer osztrák költő

Jegyzetek 

Magyar keresztnevek (M)
Női keresztnevek (M)
Latin eredetű magyar női keresztnevek
Héber eredetű magyar női keresztnevek
Vitatott eredetű magyar női keresztnevek
Ria (egyértelműsítő lap)

A Mária keresztnév névváltozata
 Ria, a tengervíz által elöntött egykori folyóvölgy
Legendre-szimbólum

A Legendre-szimbólum a számelmélet egyik hasznos eszköze. Adrien-Marie Legendre francia matematikus (1752–1833) vezette be Essai sur la Thérie des Nombres c. 1798-as munkájában.

Definíció 

Ha  prímszám és  egész szám, akkor az  Legendre-szimbólum értéke:
 0, ha  osztja -t,
 1, ha  kvadratikus maradék -re nézve – azaz van olyan egész  hogy ,
 –1, ha  kvadratikus nemmaradék -re nézve, tehát nincs fenti tulajdonságú  egész szám

A Legendre-szimbólum tulajdonságai 
A Legendre-szimbólumot tulajdonságai gyorsan számolhatóvá teszik:

 (felső változójában teljesen multiplikatív függvény)
Ha , akkor 

Ha  páratlan prím, akkor , azaz 1, ha  és – 1, ha 
Ha  páratlan prím, akkor , ami 1, ha  vagy  és – 1, ha  vagy 
Ha  és  páratlan prímszámok, akkor 

Az utóbbi állítás a kvadratikus reciprocitás tétele.

Fontos tulajdonság még az Euler-kritérium:

A Legendre-szimbólum fontos példa Dirichlet-karakterre.

Általánosítás 

A Jacobi-szimbólum a Legendre-szimbólum általánosítása összetett számokra.

Külső hivatkozások 
 Az Euler-kritérium

Számelmélet
Országok terület szerinti listája

A Föld országainak/területeinek terület szerinti listája (a területbe beleszámítanak a tavak és folyók is). A tengerentúli területek akkor számítanak bele az adott ország területébe, ha azok az illető ország szerves részét képezik, ellenkező esetben külön vannak felsorolva. Leszámítva a nemzetközileg el nem ismert antarktiszi területi igényeket.

Jegyzetek

Források

Kapcsolódó cikkek 
 Legnagyobb birodalmak listája (a történelem folyamán)

Terulet
I. Anaklét pápa

Szent I. Anaklét vagy Anaklétosz, ritkábban Anenklétosz (), (1. század – 88?) volt a harmadik római egyházvezető Szent Péter és Szent Linusz után 79-től. Valószínűleg Cletus-szal azonos személy, Kaiszareiai Euszebiosz, Szent Iréneusz, Hippói Szent Ágoston és Optatus egyhangúlag azt állítják, hogy ez a két név egy embert takar. A Liber Pontificalis viszont cáfolja az azonosságot.

Élete
A Liber pontificalis szerint görög eredetű volt, Athénban született, apját Antiochosznak hívták. A római egyház kormányzásában Péter koadjutoraként működött közre. Péter apostol emlékére sírboltot emelt.

Más hagyomány római polgárként tartja számon, aki 12 évig birtokolta a római püspök címet, amikor mártírhalált halt. Földi maradványait a Vatikánban őrzik, a Szent Linus Templomban. Április 26-án tartják ünnepét.

Művei

Jegyzetek

Források 
 Catholic Encyclopedia
 Enciclopedia Italiana

Kapcsolódó szócikkek 
A pápaság története
Római pápák listája
Római pápák listája grafikusan

1. századi püspökök
Vértanúk
Szentté avatott pápák
Evarisztosz pápa

Szent Evarisztosz vagy Arisztosz (), (1. század – 105/107) volt az ötödik római egyházfő 97-től.

Élete 
Életéről keveset tudunk. A Liber Pontificalis szerint egy görög eredetű családból származik. Domitianus császár uralkodásának idején választották Róma püspökévé, amikor éppen keresztényüldözések zajlottak. A hagyomány szerint Evarisztosz volt az a római püspök, aki megalapította a bíborosok testületét, amely később a pápaválasztás gyűlése lett. A hagyomány vértanúként tiszteli, bár erre nincs megfelelő bizonyíték. Ünnepét október 26-án tartják.

Művei

Jegyzetek

Források 

 Védőszentek Indexe: Szent Evarisztosz pápa
 Catholic Online – Szentek és angyalok: Szt. Evarisztosz

Kapcsolódó szócikkek 
Pápa
Római pápák listája
Római pápák listája grafikusan

1. századi püspökök
2. századi püspökök
A 100-as években elhunyt személyek
Vértanúk
Szentté avatott pápák
I. Sándor pápa

Szent I. Sándor () (1. század – 115. május 3.) a hatodik római pápa 105-től haláláig.

Élete
Neki tulajdonítják a szenteltvíz bevezetését és az eucharisztikus bor vízzel való elegyítését. Legendája szerint vértanúságot szenvedett. Lefejezték, de a börtönben még megtérítette őrét és annak leányát. Ünnepét május 3-án tartották.

Művei

Jegyzetek

Források 
 
 Catholic Encyclopedia
 Enciclopedia Italiana

Kapcsolódó szócikkek 
Pápa
Római pápák listája
Római pápák listája grafikusan

A 110-es években elhunyt személyek
2. századi püspökök
Vértanúk
Szentté avatott pápák
Frakcióvezető

A frakcióvezető egy parlamenti párt országgyűlési képviselőcsoportjának vezetője. Magyarországon tisztségénél fogva automatikusan az Országgyűlés Házbizottságának tagja.

Jogköre 
(az országgyűlési képviselők általános jogkörén túl):
 napirenden kívüli felszólalás rendkívüli ügyben 5 percben
 a Házbizottság szavazati joggal rendelkező tagja
 az Országgyűlés elnökéhez benyújtott önálló indítványokból 2 példányt kap
 kérésére az Elnök szünetet rendelhet el
 ülésszakonként legfeljebb hatszor kérheti az Országgyűlés döntését a képviselő által beadott, de a bizottság által el nem fogadott törvényjavaslat tárgysorozatba vétele ügyében
 írásban kérhet külön szavazást módosító indítványokról
 Indokolt esetben megszakíthatja 2 perces hozzászólással a vezérszónokok megállapított sorrendjét
 indítványt tehet az Országgyűlés elnökének, alelnökeinek és jegyzőinek személyére.
 kérésére a Házbizottságot össze kell hívni

Feladatai 

 írásban jelzi az Országgyűlésnek a képviselőcsoport megalakulását, megszűnését illetve a változásokat
 meghatározza a képviselőcsoport költségvetésén belül a kötelezettségvállalásokat valamint kifizetéseket
 jelzi a plenáris ülésről távollévő képviselőket, valamint igazolás felmutatására szólítja fel őket
 az ülést megelőzően egy órával jelzi a felszólalókat valamint sorrendjüket

Források 
Hivatalos honlap

Törvényhozás
Markovits Rodion

Markovits Rodion, Markovits Jakab (Kisgérce, 1884. július 15. – Temesvár, 1948. augusztus 27.) magyar író, újságíró.

Életútja 
Apja Markovits József, anyja Steiner Éva volt. Az avasi faluból Szatmárnémetibe került iskolába. Miután a katolikus líceumból eltanácsolták, felvételt nyert a Református Kollégiumba, ott érettségizett. Ezt követően Marosvásárhelyen és Budapesten jogot tanult. 1910. január 19-én Budapesten, az V. kerületben házasságot kötött Pfeifer Erzsébettel, Pfeifer Károly és Schvarz Fanni lányával. Az első világháborúban orosz hadifogságba került. Belépett a Vörös Hadseregbe, és harcolt az orosz polgárháborúban. A későbbi világhírű íróval, Jaroslav Hašekkal együtt az I. Nemzetközi Brigád tagjaként rajta volt az úgynevezett „aranyvonaton”, ami a cári kincseket szállította el bolsevik utasításra. A két utas nem ismerte egymást, de mindkettő megírta világháborús nagyregényét: Hašek a Švejket, Markovits a Szibériai garnizont (1928). A regény – Hatvany Lajosnak köszönhetően is – világsikert aratott.

Kolozsváron 1929-től egy évig a Keleti Újság munkatársa volt. Itteni hirdetményére több száz volt hadifogoly jelentkezett, akik megosztották vele orosz láger-élményeiket. Ezeket is felhasználva született meg a Szibériai garnizon, és a könyvet ezért nevezte „kollektív riportregénynek”.

Jelentős műve még: az Aranyvonat, (1929),  a Sánta farsang, (1933); s még novellái. A háborús regény születésének érdekes történetét Kellér Andor írta meg: Tökász (Budapest, 1958) címmel.

Érdekesség

A Rodion nevet Dosztojevszkij Bűn és bűnhődés című regénye főhősének neve nyomán vette föl. Valójában Jakab volt a keresztneve.

Művei 
 Ismét találkozom Balthazárral (novellák, Szatmár, 1925)
 Szibériai garnizon (kollektív riportregény, Kolozsvár, 1927; újabb kiadás 1965, Méliusz József bevezetőjével; Kolozsvár, 1981, Kovács Nemere előszavával; Kriterion Könyvkiadó, 2005, Szekernyés János előszavával)
 Aranyvonat (Bp., 1929; Kriterion, Kolozsvár, 2011, Filep Tamás Gusztáv előszavával; Kráter Műhely Egyesület 2012)
 Sánta farsang (Bp., 1933; bukaresti kiadás 1967, kiegészítve elbeszélésekkel)
 Reb Áncsli és más avasi zsidókról szóló széphistóriák (Temesvár, 1939, Kv. 1941, újraközölve Sánta farsang 1967. 241-297)
 Reb Áncsli és más avasi zsidókról szóló széphistóriák / Reb Ancili și alte povestioare despre evreimea Oașului; románra ford. Felician Pop, szerk. Jakabffy Tamás; Kriterion, Kolozsvár, 2014
 Páholyból. Válogatott publicisztikai írások; vál., utószó, jegyz. Szekérnyés János; Kriterion, Bukarest, 1970

Jegyzetek

Források 

 Kellér Andor: Tökász (Markovits Rodionról)
 Demeter Tibor: Bibliographia Hungarica
 Markovits Rodion, az első hadifogolyregény írója
 Magyar zsidó lexikon

További információk 
Egy világsiker eredői 

Romániai magyar újságírók
Romániai magyar költők, írók
Zsidó származású magyarok
1884-ben született személyek
1948-ban elhunyt személyek
Az Osztrák–Magyar Monarchia katonái az első világháborúban
Hadifoglyok
Cirill (egyértelműsítő lap)

Szent Cirill
 Jeruzsálemi Szent Cirill
 Cirill (keresztnév)
 Cirill ábécé
 Cirill eredetű ábécék
 Cirill írást használó nyelvek
Baksa (keresztnév)

A Baksa régi magyar személynévből származó férfikeresztnév. Feltehetően szláv eredetű, és az Isten jelentésű Bog névelem származéka. Egyesek szerint török származású név, mások szerint a magyar bak szóval van kapcsolatban; azonban ezek a feltevések nem megalapozottak.


Névváltozatok 
 Bakács

Gyakorisága
Az 1990-es években szórványosan fordult elő, a 2000-es években nem szerepel a 100 leggyakoribb férfinév között.

Névnapok
 március 29.
 október 7.

Híres Baksák

Jegyzetek

Magyar keresztnevek (B)
Férfikeresztnevek (B)
Szláv eredetű magyar férfikeresztnevek
Vitatott eredetű magyar férfikeresztnevek
Rodion

A Rodion férfinév főleg a keleti kereszténység körében népszerű. Jelentése valószínűleg a görög rodon azaz rózsa szóra vezethető vissza, de lehet, hogy a görög Rodiosz névből ered, aminek a jelentése Rodosz szigetéről való. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Idegen nyelvű változatai

orosz: Rogyion (Родион)
román: Rodion
szerb: Rodion

Névnapok
 október 7.

Híres Rodionok
 Markovits Rodion, magyar író, újságíró
 Rogyion Konsztantyinovics Scsedrin, orosz zeneszerző és zongoraművész
 Rogyion Romanovics Raszkolnyikov, Dosztojevszkij Bűn és bűnhődés című regényének főszereplője, fiktív személy
 Rodion Doru Gorun Cămătaru, román labdarúgó
 Rogyion Gataullin, Üzbegisztánban született tatár nemzetiségű szovjet atléta
 Rogyion Jakovlevics Malinovszkij, szovjet marsall
 Rogyion Nahapetov, orosz filmszínész

Jegyzetek

Magyar keresztnevek (R)
Férfikeresztnevek (R)
Görög eredetű magyar férfikeresztnevek
Baracs (egyértelműsítő lap)

Baracs, a Barabás névváltozata
 Baracs, Fejér vármegyei település
Hasonló:
 Kunbaracs, Bács-Kiskun vármegyei település
Wilhelm Friedemann Bach

Wilhelm Friedemann Bach (1710. november 22. – 1784. július 1.) Johann Sebastian Bach legidősebb fia. Híres orgonista, rögtönző és a kontrapunktikus szerkesztés mestere.

Weimarban született, anyja Maria Barbara Bach. Lipcsében tanult a Tamás iskolában, 1733-tól a drezdai Zsófia-templom orgonistája volt. 1747-ben elnyerte a hallei Miasszonyunk-templom zeneigazgatói posztját, melyet 1764-ig töltött be. Ezután szabadúszó életmódot folytatott egészen 1784-ig, amikor is 74 évesen Berlinben meghalt.

Művei nagy része (amelyekből nagyon keveset nyomtattak ki) templomi kantátákból áll. Hangszeres művei nagy hányadát a billentyűs hangszerre írt fúgák, polonézek és fantáziák teszik ki. Leghíresebb műve a vonósokra (két hegedűre, brácsára, csellóra), klarinétra és kürtre írt szextettje.

Igen sok információval segítette Johann Nikolaus Forkelt, aki apja első életrajzírója volt.

Ne tévesszük össze Wilhelm Friedrich Ernst Bach-hal, aki ugyanúgy orgonista és zeneszerző volt (ő Wilhelm Friedemann unokatestvére).

Jegyzetek

Kapcsolódó szócikkek 
 Zenetörténet

Német zeneszerzők
Német orgonisták
Klasszicista zeneszerzők
1710-ben született személyek
1784-ben elhunyt személyek
Bercel (keresztnév)

A Bercel férfinév eredete homályos. Egyes feltételezések szerint egy – a magyarokhoz csatlakozott – bolgár-török népcsoport, a barszilok (berszilek, bercelek) nevéből származik. (Bars jelentése a törökben párduc, az il kifejezés értelme pedig tartomány.) Mások szerint a bérc és az elü szavak összetétele, amelynek jelentése a bércen túli rész.


Gyakorisága
Az 1990-es években szórványosan fordult elő, a 2000-es években nem szerepel a 100 leggyakoribb férfinév között.

Névnapok
 március 29.
 június 3.

Híres Bercelek

Jegyzetek

Bercel
Férfikeresztnevek (B)
Török eredetű magyar férfikeresztnevek
Magyar eredetű magyar férfikeresztnevek
Vitatott eredetű magyar férfikeresztnevek
Donáta

A Donáta a Donát férfinév női párja.


Rokon nevek
 Donatella: a Donáta olasz kicsinyítőképzős származéka.

Gyakorisága
Az 1990-es években a Donáta és Donatella szórványos név, a 2000-es években nem szerepelnek a 100 leggyakoribb női név között.

Névnapok
 Donáta: július 7., július 17., december 31. 
 Donatella: július 30., augusztus 7.

Híres Donáták, Donatellák
 Donatella Versace divattervező
 Hunyadi Donatella modell, Kiszel Tünde lánya

Jegyzetek

Magyar keresztnevek (D)
Női keresztnevek (D)
Latin eredetű magyar női keresztnevek
Erneszta

Az Erneszta női név az Erneszt férfinév női párja. 


Képzett és rokon nevek
 Ernesztin: az Ernesztina rövidülése illetve az Erneszt férfinév angol női párja. 
 Ernesztina: az Erneszta továbbképzése. 
Erna, Ernella

Gyakorisága
Az 1990-es években az Erneszta és az Ernesztin szórványos név volt, az Ernesztina igen ritkán fordult elő, a 2000-es években nem szerepelnek a 100 leggyakoribb női név között.

Névnapok
 január 12. 
 augusztus 29.

Híres Erneszták, Ernesztinek, Ernesztinák

Jegyzetek

Magyar keresztnevek (E, É)
Női keresztnevek (E, É)
Germán eredetű magyar női keresztnevek
Jónás (keresztnév)

A Jónás héber eredetű férfinév. Jelentése: galamb. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 29. 
 szeptember 19. 
 szeptember 21. 
 november 12. 
 november 18. 
 november 20.

Híres Jónások

Jegyzetek

Magyar keresztnevek (J)
Férfikeresztnevek (J)
Héber eredetű magyar férfikeresztnevek

fi:Joonas
Johann Christoph Friedrich Bach

Johann Christoph Friedrich Bach (Lipcse, 1732. június 21. – Bückeburg, 1795. január 26.) német zenész és zeneszerző, Johann Sebastian Bach kilencedik gyereke. Sokszor emlegetik „Bückeburgi” Bachként is.

Zenét apjától tanult, a Tamás-templom iskolájában. A Lipcsei Egyetemen jogtudományt hallhatott. 1750-ben udvari csembalista lett Bückeburgban, majd 1759-től koncertmesteri rangban működött.

Művei: kantáták, billentyűs szonáták, szimfóniák, oratóriumok és egyéb egyházi művek.

Források

Kapcsolódó szócikkek 
 Zenetörténet

Német zeneszerzők
Klasszicista zeneszerzők
1732-ben született személyek
1795-ben elhunyt személyek
Újszékely

Újszékely (románul Secuieni) falu Romániában, Hargita megyében.

Fekvése
A Nagy-Küküllő jobb partján fekszik, a Küküllő menti dombvidék keleti részén, a Székelykeresztúri-medencében. Községközpont, melyhez Alsóboldogfalva és Székelyszenterzsébet települések tartoznak. Hargita megye legdélnyugatibb települése. Székelykeresztúr mezővárostól mindössze 6 km-re, Székelyudvarhely megyei jogú várostól pedig 32 km-re található. A településen a 13C jelzésű országút és a Héjjasfalva-Székelyudvarhely helyi érdekű vasútvonal halad keresztül.

Története
A hagyomány szerint a falu régen a Küküllő mocsaras vidékén feküdt és Víztelek (SZOKL. VIII. 75.) volt a neve, majd 1500 körül áttelepedett és  Székelyújfalu lett. 1610-ben a falut a törökök felégették, ekkor költözött mai helyére, s Újszékely lett. 1910-ben 836 magyar lakosa volt.  A trianoni békeszerződésig Udvarhely vármegye székelykeresztúri járásához tartozott. Az 1968-as megyerendezést követően pedig Hargita megye részévé vált.

Látnivalók
 Unitárius temploma 1812 és 1822 között épült az 1646-ban épített korábbi helyett.
 Református temploma 1847-ben épült a korábbi, 1639-ben az unitáriusoktól elfoglalt templom felhasználásával. Tornya 1872-ben készült el.
Az I. világháborúban elesettek emlékműve.

Híres emberek 
 Révay Pál (1840-1903): író, református lelkész
 Raffaj Domokos (1842-1910): unitárius lelkész

Jegyzetek

Források 
 Vofkori László: Székelyföld útikönyve. Cartographia kiadó. Budapest, 1998. pp. 522-523.
Orbán Balázs: A Székelyföld. Európa könyvkiadó. Budapest, 1982. pp. 25-30.
Kovács J. Attila: Székelykeresztúr vidékének növényzeti öröksége. Tortoma könyvkiadó. Barót, 2019
Benkő Elek: A középkori Keresztúr-szék régészeti topográfiája. Varia Archaeologica Hungarica. Budapest, 1992. pp. 248-251.

További információk 
 Vass Erika: Az Újszékelyi Unitárius Egyházközség története a források tükrében; Skanzen–Szabadtéri Néprajzi Múzeum Közalapítvány, Szentendre, 2016
 Székely Oklevéltár: http://mek.oszk.hu/07300/07368/07368.pdf p.75
http://real.mtak.hu/89665/1/2017_JakabAZs-VajdaA_szerk_Aranyhid.pdf pp. 453-464.
 Képek Újszékelyről a www.erdely-szep.hu honlapon
http://mek.oszk.hu/04800/04804/html/7.html
https://www.arcanum.hu/hu/online-kiadvanyok/Tunderkert-tunderkert-1/megszentelt-kovek-2/szentegyhazas-telepulesek-D0/vi-telegdi-foesperesseg-erdohati-alesperesseg-D80/76-ujszekely-1156/
https://www.arcanum.hu/hu/online-kiadvanyok/ErdelyHelysegnevTar-erdely-bansag-es-partium-torteneti-es-kozigazgatasi-helysegnevtara-1/telepulesek-1C9/s-127A/secuieni-13A9/
https://hargitanepe.eu/az-ujszekelyi-unitarius-templom-orgonajanak-tortenete/ 

Hargita megye települései
Udvarhely vármegye települései
Lanstyák István

Lanstyák István (Losonc, 1959. július 13. –) egyetemi oktató, felvidéki  nyelvész.

A debreceni Kossuth Lajos Tudományegyetemen 1983-ban magyar–angol szakos tanári oklevelet szerzett.

A Pozsonyi Comenius Egyetem Magyar Nyelv és Irodalom Tanszéken 1986–1989 tanársegéd, 1989–1999 adjunktus, 1999–2011 egyetemi docens, 2011– egyetemi tanár.

Kutatási területek 

 bibliafordítás
szociolingvisztika
 kétnyelvűség-kutatás
 kontaktológia
 nyelvalakítás

Könyvei 

 Magyar nyelvhasználat – iskola – kétnyelvűség. – 1997. Társszerző: Szabómihály Gizella.
 Nyelvünkben – otthon. – 1998. Magyar elektronikus könyvtár
 A magyar nyelv szlovákiai változatainak sajátosságai. – 1998.
 A magyar nyelv Szlovákiában. – 2000.
 Magyar nyelvtervezés Szlovákiában. Tanulmányok és dokumentumok. – 2002. Társszerző: Szabómihály Gizella.
 Nyelvből nyelvbe – Tanulmányok a szókölcsönzésről, kódváltásról és fordításról. – 2006. 
Nyelvművelés, nyelvtervezés, nyelvmenedzselés. – 2009. 
A magyar beszélt nyelv sajátosságai. – 2009.
Nyelvalakítás és nyelvi ideológiák. – 2011. 
Nyelvalakítás és nyelvi problémák. – 2018.

Külső hivatkozások 
Fórum Kisebbségkutató Intézet – Gramma Nyelvi Iroda
 Kortárs magyar nyelvészek
 Szakmai önéletrajz
 Publikációs jegyzék

Magyar nyelvészek
Losonciak
Magyar egyetemi, főiskolai oktatók
1959-ben született személyek
Élő személyek
Dirichlet-karakter

Az analitikus számelmélet egyik fontos eszköze, a Dirichlet-karakter (röviden: karakter) olyan χ függvény, ami a pozitív egészeket komplex számokra képezi, továbbá:
 van olyan pozitív egész k, hogy minden n-re χ(n) = χ(n + k) teljesül, tehát a karakter periodikus, k periódussal.
 χ(n) = 0 minden n-re, aminek van közös osztója k-val.
 χ(mn) = χ(m)χ(n) minden pozitív m-re és n-re, tehát χ teljesen multiplikatív.
 χ(1) = 1.

Példák
A legegyszerűbb példa a χ0 főkarakter: χ0(n)=1, ha (n,k)=1, különben 0.

Ha k=4, akkor egy további példa az a χ függvény, ami χ(n)=1, ha n 4-gyel osztva 1-et ad maradékul, χ(n)=-1, ha n 4-gyel osztva 3-at ad maradékul, a páros helyeken pedig 0.

Ha p prímszám, akkor a  Legendre-szimbólum p periódusú Dirichlet-karakter.

Tulajdonságaik
 Minden nemnulla χ(n) érték φ(k)-adik egységgyök.
 A k periódusú Dirichlet-karakterek száma φ(k) (φ(k) az Euler-féle φ-függvény)
 Ha , akkor

 Ha , akkor

Dirichlet-féle L-függvények 

Egy χ Dirichlet-karakter segítségével a következő Dirichlet-féle L-függvény definiálható:

ahol s olyan komplex szám aminek a valós része 1-nél nagyobb.
Erre teljesül az Euler-féle szorzatelőállítás:

ahol p a prímszámokon fut végig.

Az analitikus folytatás módszerével az egész komplex síkon értelmezett meromorf függvénnyé terjeszthető ki.

A Dirichlet-féle L-sorok kiterjesztései a Riemann-féle zéta-függvénynek és nemtriviális gyökeik elhelyezkedésére vonatkozik az általánosított Riemann-sejtés.

A Dirichlet-karaktereket és a hozzájuk tartozó L-függvényeket Dirichlet vezette be 1831-ben a számtani sorozatok prímszámaira vonatkozó tétele bizonyításához.

Számelmélet

de:Charakter (Mathematik)#Dirichlet-Charaktere
Zalán (keresztnév)

A Zalán férfikeresztnév. Eredetére többféle magyarázat is él. Anonymus Saladus néven említi a honfoglalás előtt a Duna-Tisza közén uralkodó vezért. A Tisza mentén található egy Szalánkemén nevű helység, azonban az is elképzelhető, hogy Anonymus a helységnévből alkotta az uralkodó nevét. A helynév szláv eredetű, jelentése: sós kő. Női párja:
Zalánka. Más elképzelés szerint a Zalán név török eredetű, jelentése: dobó, ütő.
Bizonytalan az is, hogy mi volt a név eredeti kiejtése, lehetett Szalan, Salán vagy Szalán is; a jelenlegi Zalán olvasat valószínűleg téves, ez Vörösmarty Mihály Zalán futása című műve révén terjedt el.


Gyakorisága
Az 1990-es években igen ritka név, a 2000-es években a 27-54. leggyakoribb férfinév.

Névnapok
 március 30.
 július 14.
 szeptember 10.
 december 30.

Híres Zalánok
Bodó Zalán fizikus
Kovács Zalán tubaművész
Makranczi Zalán színművész
Mészáros Zalán kosárlabdázó
Zombori Zalán labdarúgó, televíziós szakkomentátor
Z. Kiss Zalán gitáros, zeneszerző
Zalán, Vörösmarty Mihály Zalán futása c. hőskölteményének főszereplője

Egyéb Zalánok
 Zalán település Romániában

Jegyzetek

Magyar keresztnevek (Z)
Férfikeresztnevek (Z)
Szláv eredetű magyar férfikeresztnevek
Magyar eredetű magyar férfikeresztnevek
Török eredetű magyar férfikeresztnevek
Vitatott eredetű magyar férfikeresztnevek
Amadé

Az Amadé latin eredetű férfinév, az amare (szeretni) és a deus (isten) szavak összetételéből képződött, a jelentése: szeresd az Istent!, az Amadeusz név francia eredetű változata. Női párja: Amadea.


Rokon nevek
 Amadeusz: A név eredeti változata 
 Amadó: az Amadeusz latin nyelvekbeli változata

Gyakorisága
Az 1990-es években az Amadé szórványosan fordult elő, a 2000-es években nem szerepel a 100 leggyakoribb férfinév között.

A teljes népességre vonatkozóan a 2000-es években az Amadé és rokon nevei nem szerepelt a 100 leggyakrabban viselt férfinév között.

Névnapok
 január 28.
 március 30.
 augusztus 10.

Híres Amadék, Amadók, Amedeók

Jegyzetek

Amade
Amade
Latin eredetű magyar férfikeresztnevek
Francia eredetű magyar férfikeresztnevek
Amadeusz

Az Amadeusz latin eredetű név, jelentése: szeresd az Istent! Női párja: Amadea.


Rokon nevek
 Amadé, az Amadeusz francia eredetű változata
 Amadó, az Amadeusz latin nyelvekbeli változata

Gyakorisága
Az 1990-es években az Amadeusz szórványosan fordult elő, az Amadót nem lehetett anyakönyvezni, a 2000-es években nem szerepelnek a 100 leggyakoribb férfinév között.

A teljes népességre vonatkozóan a 2000-es években az Amadeusz nem szerepelt a 100 leggyakrabban viselt férfinév között.

Névnapok
 január 28.
 március 30.
 augusztus 10.

Híres Amadeuszok,  Amadók

Jegyzetek

Magyar keresztnevek (A, Á)
Férfikeresztnevek (A, Á)
Latin eredetű magyar férfikeresztnevek
Gujdó

A Gujdó a Vitold illetve a Vitus német Veit formájának az olasz alakváltozatából származik. 


Rokon nevek
 Guidó: a Gujdó alakváltozata.

Gyakorisága
Az 1990-es években  a Gujdó és a Guidó szórványos név, a 2000-es években nem szerepel a 100 leggyakoribb férfinév között.

Névnapok
 január 12. 
 január 15. 
 március 30. 
 március 31. 
 május 11. 
 szeptember 12.

Híres Gujdók, Guidók

 Schenzl Guidó bencés szerzetes, meteorológus, akadémikus, a Magyar Meteorológiai és Földmágnesességi Intézet létrehozója és első igazgatója

Jegyzetek

Magyar keresztnevek (G)
Férfikeresztnevek (G)
Germán eredetű magyar férfikeresztnevek
Latin eredetű magyar férfikeresztnevek
Olasz eredetű magyar férfikeresztnevek
Akács

Az Akács a latinosított görög (Achatius) eredetű férfinév régi magyar alakja, jelentése: achát (féldrágakő).


Gyakorisága
Az 1990-es években szórványosan fordult elő. A 2000-es és a 2010-es években nem szerepel a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Akács nem szerepelt a 100 leggyakrabban viselt férfinév között.

Névnapok
 február 27.
 március 31.
 május 8.
 június 22.

Híres Akácsok

Jegyzetek

Magyar keresztnevek (A, Á)
Férfikeresztnevek (A, Á)
Görög eredetű magyar férfikeresztnevek
Balbina

A Balbina latin eredetű női keresztnév; jelentése: hebegő, dadogó.


Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Balbina sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
 március 31.

Híres Balbinák

Jegyzetek

Magyar keresztnevek (B)
Női keresztnevek (B)
Latin eredetű magyar női keresztnevek
Benő

A Benő férfinév a Benedek és a Benjámin -ő kicsinyítőképzős származéka.

Rokon nevek
Benedek, Benjámin, Bene, Bende, Benediktusz, Benedikt, Benke, Benkő

Gyakorisága
Az 1990-es években a Benő szórványosan fordult elő, a 2000-es években nincs az első százban.

Névnapok
március 31.

Híres Benők
bocsári Svastits Benő (1833-1910) jogász, Zala vármegye főispánja.
Balassa Benő író, tanár, igazgató
Káposzta Benő válogatott magyar labdarúgó
Karácsony Benő író
Zsögöd Benő, más néven Grosschmid Béni, jogász, egyetemi tanár
Csapó Benő egyetemi tanár

Fiktív személyek
Festéktüsszentő Hapci Benő Pom Pom és Picúr barátja, festő
Lecsöppenő Kecsöp Benő Varró Dániel Túl a Maszat-hegyen c. művének egy alakja
Bogárfalvi Sári Benő

Jegyzetek

Magyar keresztnevek (B)
Férfikeresztnevek (B)
Latin eredetű magyar férfikeresztnevek
Aglája (keresztnév)

Az Aglája (Ἀγλαΐα) görög eredetű női név. A görög mitológiában szereplő három Grácia egyikének a nevére vezethető vissza. Jelentése: tündöklő.


Gyakorisága
Az 1990-es években igen ritkán fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Aglája sem a 2000-es, sem a 2010-es években nem szerepelt a 100 leggyakrabban viselt női név között.>

Névnapok
 január 1.
 május 14.

Híres Agláják
Aglaja Veteranyi

Jegyzetek

Aglaja
Női keresztnevek (A, Á)
Görög eredetű magyar női keresztnevek
Orgona (egyértelműsítő lap)

Orgona, a legnagyobb hangterjedelmű hangszer
 Orgonaregiszterek listája
 Orgona, keresztnév
 Orgona, egy növénynemzetség (Syringa)
 Közönséges orgona, növényfaj, gyakran nevezik egyszerűen orgonának
 Sztálin-orgona, egy sorozatvető fegyver népies neve (második világháború)
Asztrik

Az Asztrik férfinév germán eredetű, eredeti formája Asrik, Aserik. Jelentése: kőrisdárda + hatalmas, uralkodó, fejedelem.


Gyakorisága 
Az 1990-es években szórványosan fordult elő, a 2000-es években nem szerepel a 100 leggyakoribb férfinév között.

Névnapok 
 november 12.

Híres Asztrikok 

 Asztrik Kalocsai érsek, aki a koronát hozta Szent Istvánnak
 Várszegi Asztrik püspök, pannonhalmi főapát

Jegyzetek 

Magyar keresztnevek (A, Á)
Férfikeresztnevek (A, Á)
Germán eredetű magyar férfikeresztnevek
Balabán


A Balabán török eredetű régi magyar férfinév. Jelentése: nagy, hatalmas.

Gyakorisága
Az 1990-es években szórványosan fordult elő, a 2000-es években nem szerepel a 100 leggyakoribb férfinév között.

Névnapok
 március 23.
 május 20.

Híres Balabánok

Jegyzetek

Balaban
Férfikeresztnevek (B)
Török eredetű magyar férfikeresztnevek
Csomor

A Csomor ismeretlen eredetű magyar személynévből származó férfinév. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 1. 
 április 9.

Híres Csomorok

Jegyzetek

Magyar keresztnevek (Cs)
Férfikeresztnevek (Cs)
Ismeretlen eredetű magyar férfikeresztnevek
Régi magyar férfi személynevek
Csoma (keresztnév)

A Csoma ismeretlen eredetű magyar személynévből származó férfinév. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
ajánlott névnap:
 január 1. 
 április 9.

Híres Csomák
Kőrösi Csoma Sándor, de esetében a Csoma a családneve

Egyéb Csomák

Vezetéknévként
Kőrösi Csoma Sándor nyelvtudós, a tibetológia megalapítója

Települések
Csoma község Somogy vármegyében, a Kaposvári járásban
Csomatelke (szk. Čamovce), Szlovákia, Besztercebányai kerület, Losonci járás
Gyergyócsomafalva (rom. Ciumani), Románia, Hargita megye
Csomaköz (rom. Ciumești), Románia, Szatmár megye
Tiszacsoma (régi neve: Csoma, ukránul: Чома [Csoma]) falu Ukrajna Kárpátaljai területén, a Beregszászi járásban

Jegyzetek

Magyar keresztnevek (Cs)
Férfikeresztnevek (Cs)
Ismeretlen eredetű magyar férfikeresztnevek
Régi magyar férfi személynevek
Csombor

A Csombor régi magyar személynévből származó férfinév. A személynév eredete homályos, talán kapcsolatban van a csombor növénynévvel. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 1. 
 április 9.

Híres Csomborok
 Szepsi Csombor Márton református lelkész, az első magyar nyelvű európai útleírás szerzője.

Jegyzetek

Magyar keresztnevek (Cs)
Férfikeresztnevek (Cs)
Ismeretlen eredetű magyar férfikeresztnevek
Régi magyar férfi személynevek
NIIF

A Nemzeti Információs Infrastruktúra Fejlesztési Program (NIIF) a magyarországi kutatói hálózat fejlesztésének és működtetésének állami programja.

Feladata, szerepe 

Feladata, hogy korszerű infrastruktúrát és alkalmazási környezetet, tartalom-generálási és -elérési hátteret biztosítson a magyar felsőoktatás, kutatás, és a közgyűjtemények számára. Az NIIF Program vezető szerepet játszik a legmodernebb hálózati technológiák magyarországi elterjesztésében, ezáltal meghatározó szerepe van az informatika országos fejlődésében is.

A Programban jelenleg több mint 700 tagintézmény vesz részt.

Története és felépítése 

A Program több mint 25 éves múltra néz vissza. A jelenlegi szervezeti keretek ezen elmúlt két évtized munkájának és tapasztalatainak eredményei. Majdnem a kezdetektől fogva fontos szerepet játszottak a nemzetközi kapcsolatok is, amelyek lehetővé tették, hogy a Program a mindenkori legkorszerűbb műszaki- és alkalmazási hátteret tudja biztosítani a felhasználói közösség számára.

A pénzügyi hátteret központi költségvetési támogatás és a tagintézményi hozzájárulás együttesen biztosítják.  A működtetésért az NIIF Intézet felelős, ez utóbbi munkáját az NIIF Program Tanács irányítja.  Az NIIF Műszaki Tanács az NIIF Program Tanács tanácsadó testülete.

Külső hivatkozások
Kiadványsorozata: NIIF információs füzetek 1995-2000 (szerk. Drótos László és Kokas Károly)
NIIF honlap

Intézmények
Jelek (keresztnév)

A Jelek régi magyar személynévből származó férfinév. A név török eredetű, az elig méltóságnévből származik; jelentése uralkodó, kormányzó, király. 


Rokon nevek
Ellák, Üllő

Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 31. 
 április 7.

Híres Jelekek
 Árpád fejedelem egyik fia

Jegyzetek

Magyar keresztnevek (J)
Férfikeresztnevek (J)
Török eredetű magyar férfikeresztnevek
Régi magyar férfi személynevek
Kálmán

A Kálmán török eredetű régi magyar személynév. Jelentése: maradék, életben maradt. 

Czuczor Gergely és Fogarasi János szerint „Eredeti magyar név, mely más népeknél elé nem fordúl. Talán Kármán vagy Kermán persa tartomány- avagy várostól, még az ős időben vette eredetét. Innen kálmán-körte néhutt: kármánkörte.” A perzsa قهرمان (qahremân) szó jelentése bajnok, hős stb.



Gyakorisága
Az 1990-es években ritka név, a 2000-es években nem szerepel a 100 leggyakoribb férfinév között.

Névnap
 október 13.

Híres Kálmánok
 Antos Kálmán zeneszerző, egyházkarnagy, orgonista, zenepedagógus
 Benda Kálmán történész, akadémikus
 Csiha Kálmán református püspök
 Darányi Kálmán udvari tanácsos
 Darányi Kálmán politikus, miniszterelnök
 Deli Kálmán földesúr
 Gyimesi Kálmán operaénekes
 Hazai Kálmán olimpiai bajnok vízilabdázó 
 Kandó Kálmán mérnök
Kálmán magyar király
 Kittenberger Kálmán Afrika-kutató, zoológus, vadász, író
 Kovács Kálmán válogatott labdarúgó
 Latabár Kálmán színművész
 Markovits Kálmán kétszeres olimpiai bajnok vízilabdázó, edző
 Mészöly Kálmán válogatott labdarúgó, szövetségi kapitány
 Mikszáth Kálmán író
 Parádi Kálmán zoológus, tanár
 Pataky Kálmán operaénekes
 Széll Kálmán politikus, miniszterelnök
 Thaly Kálmán történész, politikus
 Tisza Kálmán politikus

Uralkodók
 Könyves Kálmán magyar király
 Kálmán herceg, II. András király és Gertrúd királyné fia

Egyéb Kálmánok
 Ripka Kálmán, amatőr színész (Kecskemét, 1994), a TV2 Jóban Rosszban szappanoperájának ifjú sztárja

Földrajzi nevekben
 Kálmánháza

Jegyzetek

Magyar keresztnevek (K)
Férfikeresztnevek (K)
Török eredetű magyar férfikeresztnevek
Régi magyar férfi személynevek

ja:カールマーン
sk:Koloman
sl:Koloman
Üllő (keresztnév)

Az Üllő régi magyar személynév, török méltóságnévből ered, a jelentése uralkodó, király.


Rokon nevek
Ellák, Jelek

Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 31.

Híres Üllők
 Árpád fejedelem egyik fia

Jegyzetek

Magyar keresztnevek (Ü, Ű)
Férfikeresztnevek (Ü, Ű)
Török eredetű magyar férfikeresztnevek
Régi magyar férfi személynevek
Agapion

Az Agapion férfinév valószínűleg a görög eredetű latin Agapitus névből származik, jelentése szeretett.


Gyakorisága
Az 1990-es években szórványosan fordult elő. A 2000-es és a 2010-es években nem szerepel a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Agapion nem szerepelt a 100 leggyakrabban viselt férfinév között.

Névnapok
ajánlott névnap
 január 10.
 április 1.

Híres Agapionok

Jegyzetek

Magyar keresztnevek (A, Á)
Férfikeresztnevek (A, Á)
Görög eredetű magyar férfikeresztnevek
Agád

Az Agád férfinév régi magyar személynévből származik. Eredete nem tisztázott, talán az ág szóból származik, de lehet, hogy az Ágoston névből ered.


Gyakorisága
Az 1990-es években szórványosan fordult elő. A 2000-es és a 2010-es években nem szerepel a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Agád nem szerepelt a 100 leggyakrabban viselt férfinév között.

Névnapok
 január 10.
 április 1.

Híres Agádok

Jegyzetek

Magyar keresztnevek (A, Á)
Férfikeresztnevek (A, Á)
Magyar eredetű magyar férfikeresztnevek
Újtusnád

Újtusnád (románul Tușnadu Nou) falu Romániában Hargita megyében.

Fekvése 
A falu Csíkszeredától 26 km-re délkeletre a Tusnádi-szoros északi kijáratánál az Olt széles lankáján fekszik. Tusnádhoz tartozik.

Története 

1822-ben alapították a leégett Nagytusnád Szeretszeg nevű részének lakói. Kedvelt üdülőhelye a falu déli határában az Oltba ömlő Ravasz-patak fejében fekvő Nádasfürdő. Tulajdonképpen ez volt a régi Tusnádfürdő, melyet már a 16. században is ismertek. Közelében 4 hektáros forrásláp van.
Római katolikus templomát 1873 és 1897 között építették Páduai Szent Antal tiszteletére, 1995-ben bővítették. A környék borvizeit palackozó 1973-ban épült borvíztöltő üzeme van.
A trianoni békeszerződésig Csík vármegye Kászonalcsíki járásához tartozott. 1992-ben 1020 magyar lakosa volt.

Borvízforrások és gyógyfürdők 
Tusnádi borvíz
Nádasfürdő

Természeti értékek 
Közép-patak lápja
Nádasfürdő lápja

Hivatkozások 

Ujtusnad
Unoka (település)

Unoka (románul Onuca) falu Romániában Maros megyében.

Fekvése
Szászrégentől 11 km-re délnyugatra a Sár-patak bal oldali mellékvölgyében fekszik.

Története
1268-ban Vanokatelke néven említik először. Református temploma a 15. század közepén épült, 1933-ban átépítették.

1910-ben 263, többségben magyar lakosa volt, jelentős román kisebbséggel. A trianoni békeszerződésig Maros-Torda vármegye Régeni alsó járásához tartozott. 1992-ben 102 lakosából 68 magyar, 34 román volt.

Népessége 
2002-ben a településnek 71 lakosa volt, ebből 55 magyar és 16 román. 2011-re elnéptelenedett.

Vallások 
A falu lakói közül 55-en református, 16-an ortodox hitűek és 1 fő római katolikus.

Jegyzetek 

Maros megye települései
Maros-Torda vármegye települései
Uzdiszentpéter

Uzdiszentpéter (románul Sânpetru de Câmpie, németül Petersdorf) falu Romániában, Maros megyében, Uzdiszentpéter község központja.

Fekvése 
Marosvásárhelytől 30 km-re északnyugatra fekszik, Barlabás, Meződomb, Sztrinatanya, Uzdiszentgyörgy és Tuson tartozik hozzá.

Története 
Nevét 1268-ban  Ouzd néven említik először. Nevének előtagja egykori úz lakóira utal. 1303-ban Ozdscentpet(ur) [Dl. 30 591] néven említette egy oklevél. Későbbi névváltozatai: 1305-ben Scenpetur, 1329-ben t. Ozdscenpetur, 1334-ben St. petro néven volt említve.

1303 után Ózdszentpétert Ózd megyében fekvőnek mondták, ami Györffy György szerint esperesi "megyét" jelenthetett. A település az Agmánd nemzetség birtoka volt, melyen 1303 után a nemzetség tagjai megosztoztak.
 
Temploma román stílusban épült, középkori, a 16. században, amikor a falu lakossága felveszi a református hitet, a templomot is átalakítják ennek megfelelően.

A falu egykor szarvasmarha vásárairól volt híres. A 17. század közepén fejedelmi udvarház állt itt. Református temploma van.

1910-ben 1550, többségben román lakosa volt, jelentős magyar kisebbséggel. A trianoni békeszerződésig Kolozs vármegye Nagysármási járásához tartozott. 1992-ben 1110 lakosából 741 román, 170 magyar, 1 német volt.

Híres emberek 
Itt született 1900-ban Bitay Léczfalvi Árpád festőművész.

Hivatkozások 
 Györffy György: Az Árpád-kori Magyarország történeti földrajza III. (Akadémia, 1987)

Jegyzetek 

Maros megye települései
Patyomkin-falu

A Patyomkin-falvak (németül: Potemkinsches Dorf), egy építészeti jelenség, amely azokról az állítólagos használhatatlan ál-falvakról kapta a nevét, melyeket Grigorij Alekszandrovics Patyomkin miniszter állíttatott fel II. Katalin cárnő látogatása előtt (1787) a Dnyeper folyó partján, hogy megtévessze a cárnőt. Úgy tartják, Patyomkin, aki a hadjáratot vezette a Krím-félszigetre, falusi házak homlokzatait állíttatta fel, hogy lenyűgözze az uralkodót az újonnan meghódított terület gazdagságával.

A modern történészek szerint ez a történet azonban legjobb esetben is erős felnagyítása a valójában történteknek, és a pletykát valószínűleg Patyomkin politikai ellenfelei terjesztették el. A miniszter a valóságban nagy erőfeszítéseket tett a krími területek fejlesztésére, és valószínű, hogy parasztokat küldött előre, hogy tegyék rendbe a területeket, amelyeket a cárnő meg fog látogatni. Az álfalvak legendája nagyrészt kitaláció. Patyomkin a valóságban valódi településeket alapított és erődöket építtetett, az út pedig, amelyen megmutatta az uralkodónak mindazt, amit elért, megerősítette helyzetét.

Így aztán a „Patyomkin-falu” kifejezés a politikában úgy terjedt el, mint a kellemetlen tények hamis eredményekkel való elrejtésének szinonimája.

Modern Patyomkin-falvak 

A koreai demilitarizált övezetben található észak-koreai Kidzsong-tong (Kijongdong) falut is Patyomkin-falunak tartják, mivel dél-koreai megfigyelők szerint propagandacélokra épült, hogy a határon való átszökésre bátorítsák a délieket, illetve elszállásolják a határterületen szolgáló katonákat.

Jegyzetek

További információk
 Jezsó Ákos: Mítosz és valóság: a Patyomkin-falu.
 The Straight Dope: Did "Potemkin villages" really exist?
Tényleg díszletfalvakat húzatott fel Nagy Katalin szeretője, hogy lenyűgözze a cárnőt?

Oroszország történelme
Politika
Kifejezések
Johann Ludwig Bach

Johann Ludwig Bach (Thal, 1677. február 4. – Meiningen, 1731. május 1. [temetési időpont]), német hegedűs és zeneszerző. Apja Johann Jacob Bach.

1688–1693 között a gothai gimnáziumban tanult. 1699-től Meiningenben lett udvari zenész, 1703-tól kántor, 1711-től Kapellmeister lett. 1706-ban sikertelenül pályázott az Eisenachi Szent György-templom kántori tisztségére.

Dolgozott együtt Johann Sebastian Bachhal is, és jelen tudásunk szerint ő írta a BWV 15-ös, Denn du wirst meine Seele nicht in der Hölle lassen c. kantátát.

Írt két misét, magnificatot, motettákat, kantátákat, de ezeknek csak csekély része maradt fenn az utókor számára.

Források 

Német zeneszerzők
Barokk zeneszerzők
18. századi hegedűsök
Német kántorok
1677-ben született személyek
1731-ben elhunyt személyek
Keresztény zene
Lévi

A Lévi héber eredetű férfinév, jelentése valószínűleg ragaszkodó. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 április 2. 
 július 1.

Híres Lévik
 Lévi, Jákob fia a Bibliában, a léviták elődje

Jegyzetek

Magyar keresztnevek (L)
Férfikeresztnevek (L)
Héber eredetű magyar férfikeresztnevek
Múzsa (keresztnév)

A Múzsa női név, mely a múzsa köznévből lett alkotva.  A múzsák görög mitológiában a tudományok és a művészetek istennői.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 április 2. 
 április 3.

Híres Múzsák

Jegyzetek

Magyar keresztnevek (M)
Női keresztnevek (M)
Görög eredetű magyar női keresztnevek
Magyar eredetű magyar női keresztnevek
Teodózia

A Teodózia görög eredetű női név, jelentése: az isten ajándéka.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 április 2.
 május 29.

Híres Teodóziák
Feodoszija Fjodorovna orosz nagyhercegnő (1592–1594)

Jegyzetek

Magyar keresztnevek (T)
Női keresztnevek (T)
Görög eredetű magyar női keresztnevek
Jacobi-szimbólum

A számelméletben a Jacobi-szimbólum a Legendre-szimbólum általánosítása.

Definíciója

Ha P>2 páratlan szám, a hozzá relatív prím egész, akkor

ahol  a prímhatványfelbontás.
Ha a-nak és P-nek van 1-nél nagyobb közös osztója, akkor .

Tulajdonságai
Ha , akkor 

Ha P,Q relatív prím páratlan számok, akkor

Források 
 Algoritmusok - Márton Gyöngyvér (ms.sapientia.ro)

Számelmélet